સર્જરી બાદ આવેલા પરિવર્તનનું વર્ણન કરતા બાળકીની માતાની આંખમાં આંસુ આવી ગયા હતાં. આ અંગે સિવિલ હોસ્પિટલના સુપરિન્ટેન્ડન્ટ ડૉ. એમ.એમ. પ્રભાકરે કહ્યું કે, બ્લેડર એક્સટ્રોફી રેર પ્રકારની અવસ્થા છે. અમદાવાદ સિવિલ હોસ્પિટલમાં દર વર્ષે ૧૫ જેટલા બાળકોની સર્જરી કરવામાં આવે છે. અત્યાર સુધી અહીં આશરે ૧૫૦થી વધુ બાળકોની સર્જરી થઈ ચૂકી છે. પિડિયાટ્રિક સર્જરી વિભાગના વડા ડૉ. રાકેશ જોષીએ કહ્યું કે, પિડિયાટ્રિક સર્જરી વિભાગ દ્વારા દર વર્ષે કેમ્પ યોજવામાં આવે છે જેમાં માત્ર બ્લેડર એક્સટ્રોફીની સર્જરી જ કરવામાં આવે છે.